title: 2003 m. birželio 20 d. Tarybos sprendimas 2003/461/BUSP, įgyvendinantis Bendrąją poziciją 2003/297/BUSP dėl Birmos (Mianmaro)

text:
Svarbus teisinis pranešimas

|

32003D0461

Oficialusis leidinys L 154 , 21/06/2003 p. 0116 - 0123

		Tarybos sprendimas 2003/461/BUSP2003 m. birželio 20 d.įgyvendinantis Bendrąją poziciją 2003/297/BUSP dėl Birmos (Mianmaro)EUROPOS SĄJUNGOS TARYBA,atsižvelgdama į 2003 m. balandžio 28 d. Bendrąją poziciją 2003/297/BUSP dėl Birmos (Mianmaro) [1], ypač į jos 8 ir 9 straipsnius, siejant su Europos Sąjungos sutarties 23 straipsnio 2 dalimi,kadangi:(1) Bendrosios pozicijos 2003/297/BUSP 9 straipsniu tam tikrų sankcijų, numatytų toje bendrojoje pozicijoje, pratęsimas, taip pat kaip ir šioje bendrojoje pozicijoje numatyti draudimai buvo sustabdyti iki 2003 m. spalio 29 d., išskyrus tuos atvejus, jei Taryba nusprendžia kitaip.(2) Atsižvelgiant į tolesnį politinės situacijos Birmoje (Mianmare) pablogėjimą, ypač Aung San Suu Kyi ir kitų vyresniųjų NLD narių suėmimą bei NLD įstaigų uždarymą, Taryba nusprendė pratęsti vizų išdavimo draudimą ir lėšų iššaldymą toliau išvardytiems karinio režimo, karinių ir saugumo pajėgų, karinio režimo ekonominių reikalų nariams ir kitiems individams, grupėms, subjektams ir susivienijimams, susijusiems su kariniu režimu, kurie parengia, įgyvendina arba gauna pelno iš politikų, kurios trukdo Birmos (Mianmaro) demokratizacijai, ir jų šeimos nariams bei partneriams. Taryba taip pat nusprendė įgyvendinti techninių mokymų arba pagalbos, susijusios su ginklų, amunicijos ir karinės įrangos tiekimu, gamyba, palaikymu arba naudojimu, uždraudimą,PRIĖMĖ ŠĮ SPRENDIMĄ:1 straipsnisBendrosios pozicijos 2003/297/BUSP priede išdėstytas asmenų sąrašas pakeičiamas šio sprendimo priede išdėstytu sąrašu.2 straipsnisBendrosios pozicijos 2003/297/BUSP 2 straipsnio 2 dalies nuostatos dėl sustabdymo, kaip numatyta tos bendrosios pozicijos 9 straipsnio b dalyje, panaikinamos.3 straipsnisŠis sprendimas įsigalioja jo priėmimo dieną.4 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. birželio 20 d.Tarybos varduPirmininkasG. Papandreou[1] OL L 106, 2003 4 29, p. 36.--------------------------------------------------PRIEDASAsmenų, numatytų pagal 1 straipsnį, sąrašasA. Valstybės taikos ir plėtros taryba (VTPT)1.Vyresnysis generolas Than Shwe | Prezidentas (1933 2 2, Kyaukse) |2.Daw Kyaing Kyaing | Vyresniojo generolo Than Shwe žmona |3.Daw Thandar Shwe | Vyresniojo generolo Than Shwe šeimos narys |4.Daw Khin Pyone Shwe | Vyresniojo generolo Than Shwe šeimos narys |5.Daw Aye Aye Thit Shwe | Vyresniojo generolo Than Shwe šeimos narys |6.Ma Thidar Htun | Vyresniojo generolo Than Shwe šeimos narys |7.Vyresniojo generolo pavaduotojas Maung Aye | Viceprezidentas (1937 12 25, Kon Balu) |8.Daw Mya Mya San | Vyresniojo generolo pavaduotojo Maung Aye žmona |9.Nandar Aye | Vyresniojo generolo pavaduotojo Maung Aye šeimos narys |10.Generolas Khin Nyunt | Pirmasis sekretorius (1939 10 11, Kyauktan) |11.Dr. Khin Win Shwe | Generolo Khin Nyunt žmona |12.U Ye Naing Win | Generolo Khin Nyunt šeimos narys |13.Pulkininkas leitenatas Zaw Naing Oo | Generolo Khin Nyunt šeimos narys |14.Brigados generolas Soe Win | Antrasis sekretorius |15.Daw Than Than Nwe | Generolo leitenanto Soe Win žmona |16.Brigados generolas Thura Shwe Mann | Štabo vadas, specialiųjų operacijų koordinatorius |17.Daw Khin Lay Thet | Generolo leitenanto Thura Shwe Mann žmona |18.Brigados generolas Thein Sein | Generolas adjutantas |19.Daw Khin Khin Win | Generolo leitenanto Thein Sein žmona |20.Brigados generolas Thiha Thura Tin Aung Myint Oo | Generolas intendantas |21.Daw Khin Saw Hnin | Generolo leitenanto Thiha Thura Tin Aung Myint Oo žmona |22.Brigados generolas Kyaw Win | Ginkluotojų pajėgų mokymų vadas |23.Daw San San Yee | Generolo leitenanto Kyaw Win žmona |24.Brigados generolas Tin Aye | Karinio aprūpinimo vadas, UMEH vadas |25.Daw Kyi Kyi Ohn | Generolo leitenanto Tin Aye žmona |26.Brigados generolas Ye Myint | Pirmojo specialiųjų operacijų biuro vadovas (Kachin, Chin, Sagaing, Magwe, Mandalay) |27.Dr. Tin Lay Myint | Generolo leitenanto Ye Myint žmona |28.Brigados generolas Aung Htwe | Antrojo specialiųjų operacijų biuro vadovas (Kayah, Shan) |29.Daw Khin Hnin Wai | Generolo leitenanto Aung Htwe žmona |30.Brigados generolas Khin Maung Than | Trečiojo specialiųjų operacijų biuro vadovas (Pegu, Rangūnas, Irrawaddy, Arakan) |31.Daw Marlar Tint | Generolo leitenanto Khin Maung Than žmona |32.Brigados generolas Maung Bo | Ketvirtojo specialiųjų operacijų biuro vadovas (Karen, Mon, Tenasserim) |33.Daw Khin Lay Myint | Generolo leitenanto Maung Bo žmona |B. Buvę SLORC ir SPDC nariai1. Brigados generolas Phone Myint (1931 5 1)2. Brigados generolas Aung Ye Kyaw (1930 12 12)3. Brigados generolas Chit Swe (1932 1 18)4. Brigados generolas Mya Thin (1931 12 31)5. Brigados generolas Kyaw Ba (1932 6 7)6. Brigados generolas Tun Kyi (1938 5 1)7. Brigados generolas Myo Nyunt (1930 9 30)8. Brigados generolas Maung Thint (1932 8 25)9. Brigados generolas Aye Thoung (1930 3 13)10. Brigados generolas Kyaw Min (1932 6 22, Hanzada)11. Brigados generolas Maung Hla12. Generolas majoras Soe Myint13. Komodoras Nyunt Thein14. Brigados generolas Kyaw Than (1941 6 14, Bago)C. Regionų vadai1.Brigados generolas Myint Swe | Rangūnas |2.Daw Khin Thet Htay | Generolo majoro Myint Swe žmona |3.Brigados generolas Ye Myint | Centrinė – Mandalay divizija |4.Daw Myat Ngwe | Generolo majoro Ye Myint žmona |5.Brigados generolas Soe Naing | Šiaurės vakarų – Sagaing divizija |6.Daw Tin Tin Latt | Generolo majoro Soe Naing žmona |7.Brigados generolas Maung Maung Swe | Šiaurės – Kachin valstija |8.Daw Tin Tin Nwe | Generolo majoro Maung Maung Swe žmona |9.Brigados generolas Myint Hlaing | Šiaurės rytų – Shan valstija (Šiaurė) |10.Daw Khin Thant Sin | Majoro generolo Myint Hlaing žmona |11.Brigados generolas Khin Zaw | Trikampis – Shan valstija (Rytai) |12.Daw Khin Pyone Win | Generolo majoro Khin Zaw žmona |13.Brigados generolas Khin Maung Myint | Rytai – Shan valstija (Pietūs) |14.Daw Win Win Nu | Generolo majoro Khin Maung Myint žmona |15.Brigados generolas Thura Myint Aung | Pietryčiai – Mon valstija |16.Daw Than Than Nwe | Generolo majoro Thura Myint Aung žmona |17.Brigados generolas Thar Aye | Pakrančių – Tenasserim divizija |18.Daw Wai Wai Khaing | Generolo majoro Thar Aye žmona |19.Brigados generolas Ko Ko | Pietų – Pegu divizija |20.Daw Sat Nwan Khun Sum | Brigados generolo Ko Ko žmona |21.Brigados generolas Htay Oo | Pietvakariai – Irrawaddy divizija |22.Daw Ni Ni Win | Generolo majoro Htay Oo žmona |23.Brigados generolas Maung Oo | Vakarai – Arakan valstija |24.Dr Daw Nyunt Nyunt Oo | Generolo majoro Maung Oo žmona |D. Regionų vadų pavaduotojai1.Brigados generolas Hsan Hsint | Rangūnas |2.Brigados generolas Nay Win | Centras |3.Brigados generolas Soe Myint | Šiaurės vakarų vadovybė |4.Brigados generolas San Tun | Šiaurė |5.Brigados generolas Hla Myint | Šiaurės rytai |6.Pulkininkas Myint Aung | Rytai |7.Brigados generolas Myo Hla | Pietryčiai |8.Brigados generolas Tin Latt | Pakrantės |9.Brigados generolas Thura Maung Ni | Pietūs |10.Brigados generolas Tint Swe | Pietvakariai |11.Brigados generolas Phone Swe | Vakarai |E. Kiti valstijų/divizijų vadai1.Pulkininkas Thein Kyaing | Magwe divizija |2.Pulkininkas Aung Thwin | Chin valstija |3.Pulkininkas Saw Khin Soe | Karen valstija |4.Pulkininkas Thein Swe | Kayah valstija |F. Ministrai1.U Than Shwe | Ministro pirmininko kabinetas |2.U Pan Aung | Ministro pirmininko kabinetas |3.Daw Nyunt Nyunt Lwin | U Pan Aung žmona |4.Brigados generolas Min Thein | SPDC pirmininko kabinetas |5.Daw Khin Than Myint | Generolo leitenanto Min Thein žmona |6.Brigados generolas D Ο Abel | SPDC pirmininko kabinetas |7.Daw Khin Thein Mu | Brigados generolo D Ο Abel žmona |8.Generolas majoras Nyunt Tin | Žemės ūkis ir drėkinimas |9.Daw Khin Myo Oo | Generolo majoro Nyunt Tin žmona |10.Brigados generolas Pyi Sone | Prekyba |11.Daw Aye Pyai Wai Khin | Brigados generolo Pyi Sone žmona |12.Kalyar Pyay Wai Shan | Brigados generolo Pyi Sone šeimos narys |13.Pan Thara Pyay Shan | Brigados generolo Pyi Sone šeimos narys |14.Generolas majoras Saw Tun | Statybos |15.Daw Myint Myint Ko | Generolo majoro Saw Tun žmona |16.Brigados generolas Tin Ngwe | Kooperatyvai |17.Daw Khin Hla | Generolo leitenanto Tin Ngwe žmona |18.Generolas majoras Kyi Aung | Kultūra |19.Daw Khin Khin Lay | Generolo majoro Kyi Aung žmona |20.U Than Aung | Švietimas |21.Daw Win Shwe | U Than Aung žmona |22.Generolas majoras Tin Htut | Elektros energija |23.Daw Tin Tin Nyunt | Generolo majoro Tin Htut žmona |24.Brigados generolas Lun Thi | Energetika |25.Daw Khin Mar Aye | Brigados generolo Lun Thi žmona |26.Daw Mya Sein Aye | Generolo majoro Lun Thi šeimos narys |27.Generolas majoras Saw Tun | Finansai ir pajamos |28.U Win Aung | Užsienio reikalai (1944 2 28, Dawei) |29.Daw San Yon | U Win Aung žmona |30.U Thaung Su Nyein | U Win Aung šeimos narys |31.U Aung Phone | Miškų ūkis |32.Daw Khin Sitt Aye | U Aung Phone žmona |33.U Sitt Thwe Aung | U Aung Phone šeimos narys |34.U Sitt Thaing Aung | U Aung Phone šeimos narys |35.Prof. dr. Kyaw Myint | Sveikatos apsauga |36.Daw Nilar Thaw | Prof. dr. Kyaw Myint žmona |37.Pulkininkas Tin Hlaing | Vidaus reikalai |38.Daw Khin Hla Hla | Pulkininko Tin Hlaing žmona |39.Generolas majoras Sein Htwa | Imigracija ir gyventojų skaičius, globa ir rūpyba, pagalba ir apgyvendinimas |40.Daw Khin Aye | Generolo majoro Sein Htwa žmona |41.U Aung Thaung | Pramonė I |42.Daw Khin Khin Yi | U Aung Thaung žmona |43.Generolas majoras Saw Lwin | Pramonė II (1939) |44.Daw Moe Moe Myint | Generolo majoro Saw Lwin žmona |45.Brigados generolas Kyaw Hsan | Informacija |46.Daw Kyi Kyi Win | Brigados generolo Kyaw Hsan žmona |47.U Tin Winn | Darbas |48.Daw Khin Nu | U Tin Winn žmona |49.Daw May Khin Tin Win Nu | U Tin Winn šeimos narys |50.Brigados generolas Maung Maung Thein | Gyvulininkystė ir žuvininkystė |51.Daw Myint Myint Aye | Brigados generolo Maung Maung Thein žmona |52.Brigados generolas Ohn Myint | Kasyklos |53.Daw San San | Brigados generolo Ohn Myint žmona |54.Maung Thet Naing Oo | Brigados generolo Ohn Myint šeimos narys |55.Maung Min Thet Oo | Brigados generolo Ohn Myint šeimos narys |56.U Soe Tha | Nacionalinis planavimas ir ekonomikos plėtra |57.Daw Kyu Kyu Win | U Soe Tha žmona |58.Pulkininkas Thein Nyunt | Pasienio sričių pažangos, nacionalinių gyventojų grupių ir plėtros reikalai |59.Daw Kyin Khine | Pulkininko Thein Nyunt žmona |60.Generolas majoras Aung Min | Geležinkelių transportas |61.Daw Wai Wai Thar | Generolo majoro Aung Min žmona |62.U Aung Khin | Religijos reikalai |63.Daw Yin Yin Nyunt | U Aung Khin žmona |64.U Thaung | Mokslas ir technologijos |65.Daw May Kyi Sein | U Thaung žmona |66.Brigados generolas Thura Aye Myint | Sportas |67.Daw Aye Aye | Brigados generolo Thura Aye Myint žmona |68.Brigados generolas Thein Zaw | Telekomunikacijos, paštas ir telegrafai, viešbučiai ir turizmas |69.Daw Mu Mu Win | Brigados generolo Thein Zaw žmona |70.Generolas majoras Hla Myint Swe | Transportas |71.Daw San San Myint | Generolo majoro Hla Myint Swe žmona |72.Brigados generolas Thein Zaw | Turizmas |G. Ministrų pavaduotojai1.U Hset Maung | SPDC pirmininko kabinetas |2.Brigados generolas Khin Maung | Žemės ūkis ir drėkinimas |3.U Ohn Myint | Žemės ūkis ir drėkinimas |4.Brigados generolas Myint Thein | Statybos |5.U Soe Nyunt | Kultūra |6.U Myo Nyunt | Švietimas |7.Brigados generolas Soe Win Maung | Švietimas |8.U Myo Myint | Elektros energija |9.U Tin Tun | Energetika |10.Brigados generolas Thein Aung | Energetika |11.U Khin Maung Win | Užsienio reikalai |12.Brigados generolas Than Tun | Finansai ir pajamos |13.Pulkininkas Thaik Tun | Miškų ūkis |14.Prof. Dr Mya Oo | Sveikatos apsauga |15.Brigados generolas Thura Myint Aung | Vidaus reikalai |16.Brigados generolas Aye Myint Kyu | Viešbučiai ir turizmas |17.Daw Khin Swe Myint | Brigados generolo Aye Myint Kyu žmona |18.U Mung Aung | Imigracija ir gyventojų skaičius |19.Brigados generolas Thein Tun | Pramonė I |20.Brigados generolas Kyaw Win | Pramonė I |21.Brigados generolas Aung Thein Lin | Pramonė II |22.Leitenantas pulkininkas Khin Maung Kyaw | Pramonė II |23.Brigados generolas Aung Thein | Informacija |24.Brigados generolas Win Sein | Darbas |25.U Aung Thein | Gyvulininkystė ir žuvininkystė |26.U Myint Thein | Kasyklos |27.U Kyaw Tin | Pasienio sričių pažangos, nacionalinių gyventojų grupių ir plėtros reikalai |28.Brigados generolas Than Tun | Pasienio sričių pažangos, nacionalinių gyventojų grupių ir plėtros reikalai |29.Thura U Thaung Lwin | Geležinkelių transportas |30.Brigados generolas Thura Aung Ko | Religijos reikalai |31.U Nyi Hla Nge | Mokslas ir technologijos |32.Dr Chan Nyein | Mokslas ir technologijos |33.U Hlaing Win | Globa ir rūpyba, pagalba ir apgyvendinimas |34.Brigados generolas Maung Maung | Sportas |35.Brigados generolas Kyaw Myint | Transportas |36.U Pe Than | Transportas |H. Buvę Vyriausybės nariai1.U Khin Maung Thein | Finansų ir pajamų ministras (atleistas 2003 2 1) |2.Daw Su Su Thein | U Khin Maung Thein žmona |3.Generolas majoras Ket Sein | Sveikatos apsaugos ministras (atleistas 2003 2 1) |4.Daw Yin Yin Myint | Generolo majoro Ket Sein žmona |5.U Nyunt Swe | Užsienio reikalų ministro pavaduotojas |I. Kiti paskyrimai, susiję su turizmu1.Pulkininkas leitenantas (atsargos) Khin Maung Latt | Generalinis direktorius |2.Kapitonas (atsargos) Htay Aung | Vadovaujantis direktorius |3.U Tin Maung Swe | Vyriausiasis vadybininkas |4.U Khin Maung Soe | Vyriausiasis vadybininkas |5.U Tint Swe | Vyriausiasis vadybininkas |J. Kiti vyresnieji Gynybos ministerijos karininkai1.Viceadmirolas Kyi Min | Vyriausiasis kariuomenės vadas (laivynas) |2.Komodor Soe Thein | Štabo vadas (laivynas) |3.Brigados generolas Myat Hein | Vyriausiasis kariuomenės vadas (oro pajėgos) |4.Brigados generolas Maung Nyo | Generolo adjutanto pavaduotojas |5.Brigados generolas Soe Maung | Karinio teismo generalinis advokatas |6.Generolas majoras Lun Maung | Generolas inspektorius |7.Brigados generolas Saw Hla | Karinės policijos maršalas |8.Pulkininkas Sein Lin | Arsenalo vadas |9.Brigados generolas Kyi Win | Artilerijos ir šarvuočių pajėgų vadas |10.Pulkininkas Than Sein | Gynybos medicininės tarnybos viršininkas |11.Brigados generolas Win Hlaing | Karinio aprūpinimo direktorius |12.Brigados generolas Aung Myint | Viešųjų ryšių ir psichologinio karo direktorius |13.Brigados generolas Than Maung | Liaudies milicijos ir sienų apsaugos direktorius |14.Brigados generolas Myint Aung | Signalų direktorius |15.Brigados generolas Than Htay | Tiekimo ir transporto direktorius |16.Brigados generolas Khin Maung Tint | Saugumo spaudinių direktorius |17.Brigados generolas Hsan Hsint | Karinių paskyrimų generolas |18.Viceadmirolas Kyi Min | Vyriausiasis kariuomenės vadas (jūrų pajėgos) |19.Daw Aye Aye | Viceadmirolo Kyi Min žmona |20.Brigados generolas Myat Hein | Vyriausiasis kariuomenės vadas (oro pajėgos) |21.Daw Htwe Htwe Nyunt | Brigados generolo Myat Hein žmona |K. Karinės žvalgybos vado kabineto (OCMI) nariai1.Brigados generolas Myint Aung Zaw | Administracija |2.Brigados generolas Hla Aung | Mokymai |3.Brigados generolas Thein Swe | Tarptautiniai santykiai ir užsienio santykiai |4.Brigados generolas Kyaw Han | Mokslas ir technologijos |5.Brigados generolas Than Tun | Politika ir kontržvalgyba |6.Pulkininkas Hla Min | Pavaduotojas |7.Pulkininkas Tin Hla | Pavaduotojas |8.Brigados generolas Myint Zaw | Sienų apsauga ir žvalgyba |9.Brigados generolas Kyaw Thein | Etninės gyventojų grupės ir ugnies nutraukimo grupės. Kova su narkotikais. Jūrų ir oro žvalgyba |10.Pulkininkas San Pwint | Pavaduotojas |L. Karininkai, vadovaujantys kalėjimams ir policijaiPulkininkas Ba Myint | Kalėjimų departamento (Vidaus reikalų ministerija) generalinis direktorius |M. Jungtinė solidarumo ir plėtros asociacija (JSPA)1.U Ko Lay | Meras ir Yangon plėtros komiteto pirmininkas (sekretorius) |2.Daw Khin Khin | U Ko Lay žmona |3.San Win | U Ko Lay šeimos narys |4.Than Han | U Ko Lay šeimos narys |5.Khin Thida | U Ko Lay šeimos narys |6.U Thein Sein | Informacijos ministro pavaduotojas (CEC narys) |7.Daw Khin Khin Wai | U Thein Sein žmona |8.Pulkininkas Thaik Tun | Miškų ūkio ministro pavaduotojas (CEC narys) |9.Daw Nwe Nwe Kyi | Pulkininko Thaik Tun žmona |10.Myo Win Thaik | Pulkininko Thaik Tun šeimos narys |11.Khin Sandar Tun | Pulkininko Thaik Tun šeimos narys |12.Khin Nge Nge Tun | Pulkininko Thaik Tun šeimos narys |13.Khin Ei Shwe Zin Tun | Pulkininko Thaik Tun šeimos narys |14.Thura Aung Ko | Religijos reikalų ministro pavaduotojas (CEC narys) |15.Brigados generolas Thein Aung | Energetikos ministro pavaduotojas (CEC narys) |16.Brigados generolas Thura Myint Maung | Vidaus reikalų ministro pavaduotojas (CEC narys) |17.Zin Myint Maung | Brigados generolo Thura Myint Maung šeimos narys |18.Pulkininkas Maung Par | YCDC mero pavaduotojas (CEC narys) |19.Daw Khin Nyunt Myaing | Pulkininko Maung Par žmona |20.Dr. Naing Win Par | Pulkininko Maung Par šeimos narys |21.Aung Thein Lin | Pramonės II ministro pavaduotojas (CEC narys) |N. Asmenys, gaunantys pelno iš Vyriausybinės ekonominės politikos1.U Khin Shwe | Zaykabar Co. |2.U Aung Ko Win (Saya Kyaung) | Bank Kanbawza |3.U Aik Tun | Asia Wealth Bank Olympic Co. |4.U Tun Myint Naing (Steven Law) | Asia World Co. |5.U Htay Myint | Yuzana Co. |6.Tayza | Htoo Trading |7.Daw Thidar Zaw | Tayza žmona |O. Valstybinės ekonominės įmonės1.Pulkininkas Myint Aung | MD Myawaddy Trading Company |2.Pulkininkas Myo Myint | MD Bandoola Transportation Co. Ltd |3.Pulkininkas (atsargos) Thant Zin | MD Myanmar Land and Development |4.Majoras Hla Kyaw | Myawaddy Advertising Enterprises direktorius |5.Pulkininkas Aung Sun | Md Hsinmin Cement Plant Construction Project |6.Pulkininkas Ye Htut | Myanmar Economic Corporation |--------------------------------------------------


title: 2015 m. gruodžio 18 d. Komisijos sprendimas (ES) 2015/2463 dėl komisijos, nurodytos Europos Parlamento ir Tarybos reglamento (ES, Euratomas) Nr. 966/2012 108 straipsnyje, darbo tvarkos taisyklių

text:
29.12.2015

               LT

               Europos Sąjungos oficialusis leidinys

               L 342/57

         KOMISIJOS SPRENDIMAS (ES) 2015/2463
   2015 m. gruodžio 18 d.
   dėl komisijos, nurodytos Europos Parlamento ir Tarybos reglamento (ES, Euratomas) Nr. 966/2012 108 straipsnyje, darbo tvarkos taisyklių
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1),
   atsižvelgdama į 2012 m. spalio 29 d. Komisijos deleguotąjį reglamentą (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (2), ypač į jo 144 straipsnį;
   kadangi:

               (1)

               Reglamentu (ES, Euratomas) Nr. 966/2012 įsteigiama komisija, centralizuotai vertinanti 106 straipsnio 1 dalyje nurodytas padėtis ir priimanti atitinkamas rekomendacijas (toliau – komisija);

               (2)

               Reglamento (ES, Euratomas) Nr. 966/2012 108 straipsnio 7 dalimi nustatoma komisijos sudėtis, joje taip pat nustatoma, kad komisijai padeda Komisijos suteikiamas nuolatinis sekretoriatas;

               (3)

               Deleguotojo reglamento (ES) Nr. 1268/2012 144 straipsniu reglamentuojama komisijos organizacinė tvarka ir sudėtis, pirmininko paskyrimo procedūra ir interesų konfliktų valdymas. 144 straipsnio 5 dalyje nustatoma, kad komisijos darbo tvarkos taisykles priima Komisija;

               (4)

               reikėtų tiksliai nustatyti pirmininko skyrimo ir atleidimo procedūrą ir pirmininko pavadavimo tvarką, kai jo nėra arba jis negali eiti savo pareigų;

               (5)

               bet kuriuo konkrečiu atveju būtina nustatyti išsamias komisijos sudėties taisykles, visų pirma dėl dviejų nuolatinių narių, jų pavaduotojų ir papildomų narių, atstovaujančių leidimus suteikiantį pareigūną, paskyrimo;

               (6)

               kad komisija būtų deramai administruojama, reikėtų patikslinti pagalbines funkcijas, kurias pagal savo darbo tvarką turi teikti sekretoriatas;

               (7)

               reikėtų išsamiau paaiškinti procedūrą, pagal kurią byla perduodama komisijai, visų pirma dėl būtino leidimus suteikiančio pareigūno prašymo turinio;

               (8)

               atsižvelgiant į ekonominės veiklos vykdytojų interesus, būtina paaiškinti praktinę tvarką, kuria užtikrinama, kad nebūtų pažeidžiama jų teisė būti išklausytiems;

               (9)

               reikėtų tiksliai nustatyti praktinę komisijos ir Europos kovos su sukčiavimu tarnybos (OLAF) glaudaus bendradarbiavimo tvarką atsižvelgiant į Komisijos ir OLAF susitarimą dėl bendradarbiavimo ir savalaikio keitimosi informacija administracinės tvarkos;

               (10)

               reikėtų paaiškinti komisijos rekomendacijų priėmimo taisykles;

               (11)

               komisija ir jos sekretoriatas visus asmens duomenis turi tvarkyti pagal Europos Parlamento ir Tarybos reglamentą (EB) Nr. 45/2001 (3);

               (12)

               komisijos priimtoms rekomendacijoms turėtų būti taikomas Europos Parlamento ir Tarybos reglamentas (EB) Nr. 1049/2001 (4),

         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu nustatomos komisijos, nurodytos Reglamento (ES, Euratomas) Nr. 966/2012 108 straipsnyje, (toliau – komisija) darbo tvarkos taisyklės.
   2 straipsnis
   Pirmininko skyrimas ir atleidimas
   1.   Remiantis Deleguotojo reglamento (ES) Nr. 1268/2012 144 straipsniu, Komisijos pirmininką skiria Komisija.
   2.   Jeigu pirmininkas nebeatitinka pareigoms eiti būtinų sąlygų, Komisija gali jį atleisti.
   3 straipsnis
   Pirmininko pavadavimas
   1.   Pirmininkas turi pavaduotoją, kuris jį pavaduoja, kai jo nėra arba jis negali eiti savo pareigų. Pavaduotojas skiriamas pagal Deleguotojo reglamento (ES) Nr. 1268/2012 144 straipsnį.
   2.   Jeigu pirmininko ir (arba) jo pavaduotojo nėra arba jie negali eiti savo pareigų, juos pavaduoja aukštesnio lygio nuolatinis narys (5) pagal 4 straipsnyje nustatytą tvarką. Tokiu atveju pirmininką pavaduojantį nuolatinį narį keičia jo pavaduotojas, skiriamas remiantis tuo 4 straipsniu.
   4 straipsnis
   Komisijos narių ir jų pavaduotojų skyrimas
   1.   Vienas iš dviejų nuolatinių komisijos narių, kaip nurodyta Deleguotojo reglamento (ES) Nr. 1268/2012 144 straipsnio 2 dalyje, yra Biudžeto generalinio direktorato Centrinės finansų tarnybos direktorius. Jo pavaduotoju Biudžeto generalinis direktorius paskiria AD11 arba aukštesnio lygio pareigūną.
   Biudžeto generalinis direktorius skiria antrąjį nuolatinį narį ir jo pavaduotoją ad personam, iš atitinkamai ne žemesnių kaip AD 14 ir AD 11 lygio pareigūnų.
   2.   Deleguotojo reglamento (ES) Nr. 1268/2012 144 straipsnio 2 dalyje nurodytas papildomas narys, atstovaujantis prašančiajam leidimus suteikiančiam pareigūnui, skiriamas pagal institucijos, agentūros, atitinkamos įstaigos tarnybos darbo tvarkos taisykles ir vidaus administracines taisykles, kaip nurodyta Reglamento (ES, Euratomas) Nr. 966/2012 65 straipsnio 3 dalyje.
   5 straipsnis
   Stebėtojų skyrimas ir bendradarbiavimas su OLAF
   1.   Remiantis 13 straipsniu, stebėtojai nedalyvauja komisijai priimant rekomendacijas.
   2.   Toliau išvardijami subjektų atstovai turi stebėtojo statusą:

               a)

               Komisijos Teisės tarnyba;

               b)

               Europos kovos su sukčiavimu tarnyba (OLAF), jeigu leidimus suteikiančio pareigūno prašymas pagrįstas, inter alia, OLAF pateikta informacija;

               c)

               Komisijos, Komisijos įsteigtos Europos įstaigos, vykdomosios agentūros, kitos institucijos arba kitos Europos tarnybos, įstaigos arba agentūros leidimus suteikiantys pareigūnai (išskyrus prašantįjį leidimus suteikiantį pareigūną), susiję su komisijai pateikta byla;

               d)

               bet koks kitas pirmininko pakviestas subjektas.

         3.   Teisės tarnybos atstovas dalyvauja visuose komisijos posėdžiuose. Teisės tarnyba informuojama apie visas 10 straipsnyje nurodytas rašytines procedūras ir gali teikti pastabas raštu arba žodžiu. Ji tą daro pirmininkui paprašius.
   4.   Jeigu remiantis 2 dalies b punktu stebėtojo statusą turi OLAF, ši tarnyba glaudžiai bendradarbiauja su komisija pagal Europos Parlamento ir Tarybos reglamentą (ES, Euratomas) Nr. 883/2013 (6), tinkamai atsižvelgdama, kad nebūtų pažeistos procesinės ir pagrindinės teisės ir kad būtų apsaugoti informatoriai. Tokiais atvejais jos atstovai gali dalyvauti visuose komisijos posėdžiuose ir 9 ir 10 straipsniuose nurodytose žodinėse ir rašytinėse procedūrose, pateikdami pastabas žodžiu ir (arba) raštu, kai juo pakviečia pirmininkas.
   Kitais atvejais gali būti prašoma, kad OLAF pateiktų susijusios informacijos arba teiktų konsultacijas, jeigu pirmininkas mano, kad tai yra tikslinga siekiant apsaugoti Sąjungos finansinius interesus.
   5.   2 dalies c punkte nurodyti leidimus suteikiantys pareigūnai dalyvauja visuose komisijos posėdžiuose. Jiems suteikiama informacija apie visas 10 straipsnyje nurodytas rašytines procedūras ir jie gali teikti pastabas žodžiu ir raštu.
   6.   Kiti stebėtojai dalyvauja komisijos posėdžiuose, jeigu juos pakviečia pirmininkas ir, pirmininkui paprašius, gali teikti pastabas žodžiu ir raštu.
   6 straipsnis
   Interesų konfliktų prevencija ir valdymas
   1.   Nariai arba stebėtojai, dėl kurių dalyvavimo komisijos svarstymuose galėtų kilti su konkrečiu darbotvarkės punktu susijęs interesų konfliktas, nedelsdami, bet kokiu atveju prieš prasidedant svarstymams, informuoja pirmininką ir sekretoriatą.
   2.   Jeigu nustatomas interesų konfliktas, narys arba stebėtojas nusišalina ir nedalyvauja aptariant darbotvarkės klausimą, taip pat, jeigu taikytina, nedalyvauja svarstant, siekiant konsensuso arba balsuojant.
   3.   Reikalaujama, kad nariai ir stebėtojai pasirašytų interesų konflikto nebuvimo deklaraciją kiekvienu konkrečiu atveju prieš prasidedant komisijos svarstymams.
   4.   Jeigu pirmininkas patenka į interesų konfliktą dėl tam tikro darbotvarkės klausimo, jis apie tai praneša sekretoriatui ir svarstymuose nedalyvauja. Tokiais atvejais pirmininką pakeičia pavaduotojas.
   5.   1, 2 ir 3 dalys mutatis mutandis taikomos pirmininko pavaduotojui, pavaduojantiems nariams ir komisijos sekretoriato nariams.
   7 straipsnis
   Nuolatinis sekretoriatas
   1.   Komisijos sekretoriatą skiria Biudžeto generalinis direktoratas ir sekretoriatas administraciniu požiūriu šiam direktoratui priklauso.
   2.   Sekretoriato užduotys nustatomos Deleguotojo reglamento (ES) Nr. 1268/2012 144 straipsnyje. Visų pirma sekretoriatas:

               a)

               prieš perduodamas pirmininkui ir nariams prašymus dėl bylos perdavimo komisijai, tikrina, ar jie yra išsamūs;

               b)

               nustato kitus leidimus suteikiančius pareigūnus, susijusius su byla, kurie gali būti siūlomi kaip galimi stebėtojai;

               c)

               nustato bylas, kurių atveju turėtų būti prašoma OLAF, kad ji pateiktų susijusios informacijos arba teiktų konsultacijas, kaip nustatyta 5 straipsnio 4 dalies antroje pastraipoje;

               d)

               parengia komisijos posėdžių darbotvarkę, už kurią yra atsakingas pirmininkas, ir išsiunčia ją nariams ir stebėtojams;

               e)

               dalyvauja komisijos svarstymuose ir parengia kiekvieno posėdžio protokolą;

               f)

               teikia pranešimus ekonominės veiklos vykdytojams ir kitiems leidimus suteikiantiems pareigūnams pagal Reglamento (ES, Euratomas) Nr. 966/2012 108 straipsnio 8 dalį;

               g)

               praneša prašančiajam leidimus suteikiančiam pareigūnui apie komisijos priimtas rekomendacijas;

               h)

               pagal Reglamentą (EB) Nr. 1049/2001 tvarko prašymus susipažinti su komisijos dokumentais, visų pirma jos rekomendacijomis.

         8 straipsnis
   Bylų perdavimas komisijai
   1.   Komisijos posėdis sušaukiamas bet kuriam Komisijos, kitos institucijos, Komisijos įsteigtos Europos įstaigos, vykdomosios agentūros, kitos Europos tarnybos, įstaigos arba agentūros leidimus suteikiančiam pareigūnui paprašius.
   2.   Prašymai siunčiami sekretoriatui e. paštu Panel-secretariat-BUDG@ec.europa.eu užšifruoti pagal Komisijoje galiojančias šifravimo taisykles.
   3.   Jeigu leidimus suteikiantis pareigūnas gauna informacijos, nurodytos Reglamento (ES, Euratomas) Nr. 966/2012 106 straipsnio 2 dalyje ir 108 straipsnio 3 dalyje, jis perduoda bylą komisijai ne vėliau kaip per du mėnesius nuo tos dienos, kai gavo tą informaciją, išskyrus tinkamai pagrįstus atvejus.
   4.   Leidimus suteikiančio pareigūno, perduodančio bylą komisijai, prašyme pateikiama informacija, reikalaujama pagal Reglamento (ES, Euratomas) Nr. 966/2012 108 straipsnio 8 dalies a punktą. Leidimus suteikiantis pareigūnas taip pat visą susijusią informaciją, visų pirma OLAF ataskaitas, kai informaciją perduoda OLAF, perduoda pagal Reglamento (ES, Euratomas) Nr. 883/2013 7 straipsnio 6 dalį ir 11 straipsnį.
   5.   Tik prašymas, prie kurio pridedama 4 dalyje nurodyta informacija, bus laikomas laikotarpio, nurodyto Reglamento (ES, Euratomas) Nr. 966/2012 108 straipsnio 8 dalies f punkte, pradžios data.
   6.   Prašymas yra ne ilgesnis negu 10 puslapių be priedų, išskyrus bylas, kuriose nagrinėjamos ypač sudėtingos teisinės arba faktinės problemos.
   9 straipsnis
   Posėdžio sušaukimas
   Pirmininkas sušaukia komisijos posėdį, kurio tikslas:

               a)

               nustatyti preliminarų teisinį kvalifikavimą, kaip nurodyta Reglamento (ES, Euratomas) Nr. 966/2012 108 straipsnio 8 dalies b punkte;

               b)

               priimti rekomendaciją, kaip nurodyta to reglamento 108 straipsnio 9 dalyje.

         10 straipsnis
   Rašytinė procedūra
   1.   Pirmininko iniciatyva arba komisijos nario prašymu, preliminarus teisinis kvalifikavimas gali būti nustatytas arba rekomendacija priimta pagal rašytinę procedūrą. Komisijos nariai ir (arba) pirmininkas gali prieštarauti rašytinės procedūros taikymui. Tokiais atvejais pirmininkas per priimtiną laikotarpį surengia posėdį.
   2.   Pirmininkas nustato rašytinės procedūros terminą pagal klausimo svarbą, tinkamai atsižvelgdamas į 12 straipsnyje nurodytų laikotarpių terminus.
   11 straipsnis
   Teisė pateikti pastabas raštu
   1.   Komisija užtikrina atitinkamų ekonominės veiklos vykdytojų teisę teikti pastabas pagal Reglamento (ES, Euratomas) Nr. 966/2012 108 straipsnio 8 dalį.
   2.   Atskleidžiant informaciją, kylančią iš OLAF atliktų arba koordinuotų tyrimų arba su jais susijusią informaciją, reikia gauti OLAF pritarimą, kuris teikiamas pagal rašytinę arba žodinę procedūras, nurodytas 5 straipsnio 4 dalyje.
   3.   Jeigu leidimus suteikiančio pareigūno prašymas grindžiamas informacija, kurią pateikė OLAF, ir siekiant užtikrinti, kad OLAF atliktų arba koordinuotų tyrimų ir nacionalinių tyrimų arba teismo procesų, žinomų OLAF, konfidencialumas nebūtų pažeistas, komisija pasitaria su OLAF, prieš siųsdama pranešimus ekonominės veiklos vykdytojams, kaip nurodyta Reglamento (ES, Euratomas) Nr. 966/2012 108 straipsnio 8 dalyje.
   4.   Ekonominės veiklos vykdytojas pastabas raštu sekretoriatui siunčia e. paštu Panel-secretariat-BUDG@ec.europa.eu elektroniniu formatu kaip įprastą elektroninę rinkmeną, sukurtą naudojant tekstų redagavimo programą.
   5.   Pastabų raštu tekstas iš esmės negali būti ilgesnis negu 10 puslapių be priedų, išskyrus bylas, kuriose nagrinėjamos ypač sudėtingos teisinės arba faktinės problemos.
   12 straipsnis
   Taikomi terminai
   1.   Taikomi terminai, iki kurių komisija turi priimti rekomendacijas, yra nustatyti Reglamento (ES, Euratomas) Nr. 966/2012 108 straipsnio 8 dalies f punkte.
   2.   Visų pirma dėl poreikio išversti bet kokių ekonominės veiklos vykdytojo pateiktų pastabų tekstą išskirtiniais arba tinkamai pagrįstais atvejais terminai, per kuriuos komisija turi priimti rekomendacijas, gali būti pratęsti.
   13 straipsnis
   Rekomendacijų priėmimas
   Komisija stengiasi pasiekti konsensusą.
   Jeigu konsensuso pasiekti nepavyksta, dėl klausimo balsuojama tokia tvarka:

               a)

               pirmininkas turi vieną balsą;

               b)

               du nuolatiniai nariai turi vieną bendrą balsą;

               c)

               papildomas narys, atstovaujantis prašančiajam leidimus suteikiančiam pareigūnui, turi vieną balsą.

         Komisijos pozicija patvirtinama absoliučia balsų dauguma.
   14 straipsnis
   Pranešimas apie rekomendaciją
   1.   Komisija nedelsdama praneša prašančiajam leidimus suteikiančiam pareigūnui apie priimtą rekomendaciją.
   2.   Komisija tuo pat metu praneša apie savo rekomendaciją stebėtojams, jeigu tokių yra, ir OLAF, jeigu byla pagrįsta OLAF perduota informacija.
   15 straipsnis
   Svarstymų konfidencialumas
   Komisijos svarstymai yra slapti ir tokie išlieka.
   16 straipsnis
   Asmens duomenų apsauga
   Komisija ir jos sekretoriatas visus asmens duomenis tvarko pagal Reglamentą (EB) Nr. 45/2001.
   17 straipsnis
   Pereinamojo laikotarpio nuostatos
   Kol nepaskirtas pirmininkas ir jo pavaduotojas, aukštesnis pagal lygį nuolatinis narys eina komisijos pirmininko pareigas.
   18 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. gruodžio 18 d.

            Komisijos vardu

            Pirmininkas

         Jean-Claude JUNCKER

      (1)  OL L 298, 2012 10 26, p. 1.

      (2)  OL L 362, 2012 12 31, p. 1.

      (3)  2000 m. gruodžio 18 d. Reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (4)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

      (5)  Taikomos Komisijos lygių nustatymo taisyklės.

      (6)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).


title: 2017 m. balandžio 27 d. Europos Parlamento sprendimas (ES, Euratomas) 2017/1744 dėl Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/361

         EUROPOS PARLAMENTO SPRENDIMAS (ES, Euratomas) 2017/1744
   2017 m. balandžio 27 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2015 finansinių metų metinių finansinių ataskaitų su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad bendroji įmonė įvykdė 2015 finansinių metų biudžetą (05875/2017 – C8-0085/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į Europos atominės energijos bendrijos steigimo sutarties 106a straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonė ir suteikiantį jai lengvatas (4), ypač į jo 5 straipsnio 3 dalį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5),

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0108/2017),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 473, 2016 12 16, p. 33.

      (2)  OL C 473, 2016 12 16, p. 34.

      (3)  OL L 298, 2012 10 26, p. 1.

      (4)  OL L 90, 2007 3 30, p. 58.

      (5)  OL L 328, 2013 12 7, p. 42.


title: 2013/787/ES: 2013 m. gruodžio 11 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2012/011 DK/Vestas“ )

text:
21.12.2013

               LT

               Europos Sąjungos oficialusis leidinys

               L 349/95

         EUROPOS PARLAMENTO IR TARYBOS SPRENDIMAS
   2013 m. gruodžio 11 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2012/011 DK/Vestas“)
   (2013/787/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (3)

               2012 m. gruodžio 21 d. Danija pateikė paraišką mobilizuoti EGF lėšas dėl darbuotojų atleidimo iš įmonės Vestas Group ir ją papildė iki 2013 m. liepos 16 d. pateikdama papildomos informacijos. Ta paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 6 364 643 EUR sumą;

               (4)

               todėl EGF lėšos turėtų būti mobilizuotos finansinei paramai pagal Danijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 6 364 643 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimtas Strasbūre 2013 m. gruodžio 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         V. LEŠKEVIČIUS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2016 m. kovo 4 d. Tarybos sprendimas (ES) 2016/367 dėl Europos Sąjungos bei jos valstybių narių ir Norvegijos Karalystės bendradarbiavimo palydovinės navigacijos srityje susitarimo sudarymo

text:
15.3.2016

               LT

               Europos Sąjungos oficialusis leidinys

               L 68/16

         TARYBOS SPRENDIMAS (ES) 2016/367
   2016 m. kovo 4 d.
   dėl Europos Sąjungos bei jos valstybių narių ir Norvegijos Karalystės bendradarbiavimo palydovinės navigacijos srityje susitarimo sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 171 ir 172 straipsnius, siejant su 218 straipsnio 6 dalies a punktu ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija derėjosi dėl Europos Sąjungos bei jos valstybių narių ir Norvegijos Karalystės bendradarbiavimo palydovinės navigacijos srityje susitarimo (toliau – Susitarimas) (2) ir jį pasirašė 2010 m. rugsėjo 22 d.;

               (2)

               Susitarimas apima klausimus, priklausančius tiek Sąjungos, tiek valstybių narių kompetencijai;

               (3)

               pagal Susitarimo 12 straipsnio 4 dalį ir Sprendimą dėl jo pasirašymo (3), Susitarimą iki tol, kol bus baigtos jo sudarymo procedūros, Sąjunga (jos kompetencijai priklausančiais klausimais) ir Norvegijos Karalystė taiko laikinai;

               (4)

               Susitarimas, kurį taip pat turi ratifikuoti valstybės narės, turėtų būti patvirtintas Sąjungos vardu jos kompetencijai priklausančiais klausimais,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos bei jos valstybių narių ir Norvegijos Karalystės bendradarbiavimo palydovinės navigacijos srityje susitarimas (4).
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. kovo 4 d.

            Tarybos vardu

            Pirmininkė

         S.A.M. DIJKSMA

      (1)  OL C 131 E, 2013 5 8, p. 155.

      (2)  OL L 283, 2010 10 29, p. 12.

      (3)  OL L 283, 2010 10 29, p. 11.

      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.